העיר נוסדה על ידי מתיישבים פורטוגזים בשנת 1485 שחיפשו אדמה לגידול סוכר. לפניהם האי עליו יושבת העיר לא היה מיושב. במאה ה-16 נוסדה בעיר קתדרלה. בשנת 1575 נבנתה בעיר מצודת סאו סבסטיאאו המשמשת כיום כמוזיאון הלאומי של סאו טומה.
בשנת 1599 נכבשו שני האיים (והעיר) על ידי ההולנדים למשך יומיים, ובשנת 1641 למשך שנה שלמה. העיר היוותה בירת המושבה עד שנת 1753. החל משנת 1852 שבה העיר להיות בירת המדינה.
אתרים בעלי חשיבות.
מבין האתרים החשובים בעיר נמנים ארמון הנשיאות וכנסיית הדייגים.
בעיר שני שווקים.
תחבורה.
בעיר נמצא נמל התעופה הבינלאומי של סאו טומה. כמו כן העיר מהווה עיר הנמל המרכזית של המדינה. נמל העיר נמצא במפרץ אנה שאבס בצפון מזרח האי סאו טומה.
אקלים.
הטמפרטורות נשמרות יציבות לאורך חודשי השנה, הטמפרטורה הממוצעת עומדת על סביב ה-30 מעלות צלזיוס.
Fantômas
1,000 (מספר)
קולין פארל
קולין ג'יימס פארל (באנגלית: Colin James Farrell; נולד ב-31 במאי 1976) הוא שחקן קולנוע אירי, זוכה פרס גלובוס הזהב לשחקן הטוב ביותר בסרט קומדיה או מוזיקלי לשנת 2009 על תפקידו בסרט "ברוז'" ומועמד שוב לפרס זה לשנת 2017 על תפקידו בסרט "הלובסטר".
ביוגרפיה.
פארל נולד בדבלין שבאירלנד. הוריו הם ריטה (לבית מונהאן) ואימון פארל. אביו היה שחקן כדורגל. לו שתי אחיות, קלאודין וקתרין, ואח בשם אמון. דודו הוא שחקן כדורגל אירי לשעבר, טומי פארל. בסוף שנות ה-80 ובתחילת שנות ה-90 הוא שיחק בנבחרת הצעירה של דבלין כשוער.
הוא למד בבית ספר למשחק, ועזב לטובת הסדרה "Ballykissangel", סדרת דרמה של ה-BBC. הוא השתתף בסדרה משנת 1998 עד 1999. אמו, ריטה, הכריחה אותו לקחת שיעורי ריקוד ברגע שאחיו, אימון פארל ג'וניור, התחיל אותם. אימון ג'וניור גם הכניס אותו למשחק על ידי השתתפות בבית ספר למשחק. על היותו אירי קולין הגיב ש"זה במידה רבה חלק ממי שאני." הוא גם הודה לאמו בדבריו "כל דבר שאני וכל מה שאני מקווה להיות, יש לי את אמא שלי כדי להודות לה."
קריירה.
פארל השתתף במספר קטן של תוכנית טלוויזיה וסרטים עד שנת 2000, שבה הוא לוהק לסרט האמריקאי " Tigerland". באותה שנה, הוא עבר להתגורר בארצות הברית.
בשנת 2001 שיחק בסרט האקשן "הרעים שוב טובים" בבימויו של לס מייפילד, ומיד לאחריו שיחק בסרט "דו"ח מיוחד" של סטיבן ספילברג.
בשנת 2002 כיכב פארל בתפקיד ראשי בסרט המתח "תא טלפון" בבימויו של ג'ואל שומכר.
בשנת 2003 השתתף בסרטים "השתול" (לצד אל פצ'ינו), "דרדוויל", "ימ"מ יחידת פריצה" ובקומדיה השחורה של הבמאי ג'ון קראולי "אינטרמישן".
בשנת 2004 גילם את אלכסנדר הגדול בסרט "אלכסנדר" ואת בובי בסרט "בית בקצה העולם".
בשנת 2005, השתתף פארל בסרט "העולם החדש", שהיה מועמד לפרס האוסקר. באותה שנה השתתף בפרק בסדרה "סקראבס" בעונה הרביעית.
בשנת 2006, השתתף פארל בסרט "מיאמי וייס", שגרף הכנסות רבות ברחבי העולם. ב-2007 כיכב בסרטו של וודי אלן "חלומה של קסנדרה".
בשנת 2008 שיחק בתפקיד הראשי בסרט "ברוז'", בגינו זכה בפרס גלובוס הזהב לשחקן הטוב ביותר בסרט קומי או מחזמר.
בשנת 2009 שיחק בסרט "מופע הפלאים של דוקטור פרנסוס" בתור אחד המחליפים של הית' לדג'ר, שנפטר במהלך הצילומים. באותה שנה כיכב בתפקיד הראשי בסרט הדרמה הרומנטית "אונדין".
בשנת 2010 שיחק לצד קירה נייטלי בסרט "לונדון בולווארד". בסרט הוא משחק פושע שיצא מהכלא אחרי שלוש שנים ומנסה ללא הצלחה לבנות את חייו מחדש.
בשנת 2011 שיחק בסרט הקולנועי "איך להיפטר מהבוס" תפקיד של ספק קוקאין, ובסרט האימה "ליל האימה".
בשנת 2012 הופיע בתפקיד הראשי בסרט "זיכרון גורלי". באוקטובר 2012 שוחרר הסרט "שבעה פסיכופתים" שם הוא משחק תסריטאי שנמצא בקשיים ומסתבך עם העולם התחתון בלוס אנג'לס.
בשנת 2013 הופיע בתפקיד הראשי בסרט "האישה מאחורי הנקמה" לצידם של טרנס הווארד ונומי ראפאס. ודיבב את רונין בסרט "הממלכה הסודית".
בשנת 2014 שיחק בתפקיד הראשי לצד ראסל קרואו ומאט בומר בדרמה הרומנטית "אגדת חורף". הסרט זכה לביקורות גרועות, בגלל שהסרט רומנטי מידי לדעת המבקרים. לעומת הביקורות הלא אוהדות לסרט פארל הוצג כשחקן שהחזיק את הסרט ויצר את סצינות האהבה הרומנטיות ביותר לשנת 2014. באותה שנה שיחק בסרט הדרמה "מיס ג'ולי" בבימויה של ליב אולמן, ולצידם של ג'סיקה צ'סטיין וסמנתה מורטון. בינואר אותה שנה שיחק בסרט "להציל את מיסטר בנקס". בסרט מגלם פארל את אביה של הסופרת פמלה לינדון טרברס, שיצרה את דמותה של מרי פופינס. פארל מגלם אב בעל רוח עליזה ודמיון עשיר שמדרדר את המשפחה בגלל בעיות השתייה שלו. על תפקידו זכה לביקורות חיוביות ויש שאמרו שזהו משחקו הטוב ביותר.
בשנת 2015 שיחק בדרמה הקומית "הלובסטר" לצידם של אוליביה קולמן, רייצ'ל וייס ובן וישו.
בשנת 2016 שיחק בסרט הפנטזיה "חיות הפלא והיכן למצוא אותן", הסרט הוא ספין אוף לסדרת הסרטים של הארי פוטר. בסרט הוא משחק לצד אדי רדמיין, עזרא מילר וסמנתה מורטון.
בשנת 2017 הופיע בתפקיד הראשי בסרטה של סופיה קופולה "הפיתוי", וכן הופיע בתפקיד הראשי בסרט "להרוג אייל קדוש".
בשנת 2018 שיחק בסרטו של סטיב מקווין "אלמנות" .
בשנת 2019 הופיע בתפקיד הראשי בסרט "דמבו". בשנת 2020 שיחק בסרט "הג'נטלמנים" של הבמאי גאי ריצ'י.
בשנת 2020 שיחק במותחן הנקמה "סוכנת במילכוד", בכיכובה של ג'סיקה צ'סטיין. בהמשך, שיחק בסרט הפנטזיה של קנת בראנה "ארטמיס פאול" שמבוסס על הספר באותו שם מאת הסופר האירי אואן קולפר.
בשנת 2022 כיכב בסרט הדרמה והמדע בדיוני "אחרי יאנג" מאת הבמאי האמריקאי-דרום קוריאני קוגונאדה; בכורת הסרט הייתה בפסטיבל הקולנוע בקאן ב-8 ביולי 2021. באותה שנה גילם את דמותו של הפינגווין בסרט גיבורי העל "באטמן"; אותו ישוב לגלם במיני-סדרה "הפינגווין".
חיים אישיים.
פארל התחתן עם השחקנית האנגליה אמיליה וורנר ביולי 2001. הזוג התגרש ארבעה חודשים לאחר מכן. על הקמיצה השמאלית שלו, מעל למפרק מקועקע השם "מילי". "מילי" היה כינוי לבת-זוגו לשעבר אמיליה וורנר. יש לו שני קעקועים נוספים על זרועו השמאלית. הראשון היא המילים "Carpe Diem" (בלטינית "תפוס את היום"). ליד הקעקוע הזה יש קעקוע שני, שהוא צלב שחור.
לפארל שני בנים, ג'יימס (נולד ב-12 בספטמבר 2003) מהדוגמנית האמריקאית קים בורדנייב, והנרי-תדאוש (נולד ב-
9 באוקטובר 2009) מהשחקנית הפולנייה אליציה בכלדה, אחרי שהשניים הכירו במהלך צילומי הסרט "אונדין". באוקטובר 2007 חשף פארל כי בנו ג'יימס לוקה בתסמונת אנגלמן.
ב-2003 הוכתר פארל כאחד מה-"50 האנשים הכי יפים" של מגזין פיפל. בנוסף, באותה שנה הוא דורג במקום ה-6 ברשימת "הגברים הכי סקסיים".
בדצמבר 2005 פארל נרשם מרצונו לטיפול גמילה מסמים וממשככי כאבים. הוא סיים את הטיפול בינואר 2006. בתוכניתו של דייוויד לטרמן דיבר על השינוי שעבר מאז שהפסיק להשתמש בסמים.
ב-20 ביולי 2006 התארח פארל בתוכניתו של ג'יי לנו. בזמן התוכנית התפרצה עובדת מין בטלפון שהאשימה את פארל בהטרדה ואיימה לתבוע אותו. העובדת ניסתה מספר פעמים לתבוע את פארל אך ללא הצלחה בגלל חוסר ראיות. היא אף נכשלה במבחן פוליגרף שנערך בתוכנית טלוויזיה, כדי שתוכל להוכיח את טענותיה.
ב-2006 הגיש פארל תלונה נגד חברתו לשעבר ניקול נאריין. לטענתו החברה לשעבר שחררה קלטת סקס שלו ושלה שצולמה ב-2003 והיא הבטיחה לו שהקלטת תשמר. לטענת פארל המעשים שלה באים מתוך כוונה לחבל בקריירת המשחק שלו וכדי לעשות כסף על חשבונו.
פארל ידוע באורח חייו השנוי במחלוקת, ותקריות שהיה מעורב בהן, כמו נהיגה בשכרות, אי הופעה לצילומי סרטים, קיום יחסי מין עם קטינה, פרסום קלטת סקס שלו ושל חברתו באינטרנט והיעצרות על ידי המשטרה.
קולין נראה לעיתים כשהוא מעשן. יש לו מבטא אירי, למרות שהוא לא נשמע ברוב סרטיו. אחותו, קלאודין, היא העוזרת האישית שלו. הוא סבל מנדודי שינה כרוניים מאז שהיה בן 12. אחד הספרים האהובים עליו הוא "כשניטשה בכה" מאת ארווין יאלום. פארל ידוע גם כאקטיביסט למען זכויות ההומואים באירלנד, על רקע היות אחיו, אמון, הומוסקסואל.
ערוצי ההפצה
סרטן הדם
ארכאנגלסק
לובמבה
לובמבה היא הבירה המסורתית והחוקתית של אסוואטיני, מקום מושב בית המחוקקים של אסוואטיני ומקום מגורי המלכה האם של אסוואטיני.
העיר ממוקמת במערב המדינה, בעמק אזולוויני, 16 ק"מ ממבבנה, במחוז הוהו.
בעיר מתגוררים כ-6,000 תושבים.
תרבות ואתרים בעלי חשיבות.
לובמבה מפורסמת בשני טקסים הנערכים בה:
בעיר נמצאים הארמון הממלכתי אמבו, ארמון קראל המלכותי וכן המוזיאון הלאומי של אסוואטיני ופרלמנט אסוואטיני.
בקרבת העיר מצויים שמורת הטבע מלילוואנה ושדה התעופה מאטסאפה.
מבבנה
מבבנה (באנגלית: Mbabane; בסוואזית: ÉMbábáne) היא עיר הבירה והעיר הגדולה ביותר של ממלכת אסוואטיני ושל מחוז הוהו. העיר ממוקמת על גדות נהר מבבנה ונהר פולינגאנה בהרי מדימבה ומתגוררים בה 94,874 תושבים (נכון לשנת 2010).
היסטוריה.
ב-1902, עבר המרכז האדמיניסטרטיבי של המדינה ממנזיני למבבנה. מעבר זה הוביל לגידול מואץ באוכלוסיית העיר.
שמה של העיר נגזר מהמנהיג, מבבנה קוננה (Mbabane Kunene), שחי באזור בתקופת המתיישבים הבריטים.
כלכלה.
כלכלת העיר והממלכה כולה מתבססת על תיירות, ייצוא סוכר וכריית ברזל ובדיל שבקרבת העיר. כמו כן, קיימים בעיר שני אזורי תעשייה קלה והיא מהווה מרכז מסחרי לסביבתה.
קרבת העיר למעברי הגבול לדרום אפריקה הביאה אף היא לפיתוחה של העיר ולהפיכתה למרכז התיירות של המדינה.
חינוך ותרבות.
במבבנה פועלים קולג' ווטרפורד-קמהלבה של ארגון הקולג'ים הבינלאומיים משנת 1963 ואוניברסיטת אסוואטיני משנת 1964.